春雪和袁望囘三首  其一
作者：王之道
朝代：宋

paragraphs: 殘歲連人日，同雲暗海涯。
晨開才曭晃，暮集復交加。
野色鋪霜縞，秋光散玉葩。
老夫僵不掃，稚子走争拿。
皎潔欺梅萼，嚴凝禁草芽。
餓彪迷舊穴，驚雁失圓沙。
有客方誇酒，何人欲鬬茶。
南山歌禹甸，西國想毗耶。
弄日烏薪熟，圍風翠幙遮。
豈知春霽好，萬物動芳華。